# Yvette Nicole Brown

Yvette Nicole Brown (East Cleveland, 12 d'agost de 1971) és una actriu, escriptora, còmica i presentadora estatunidenca. És coneguda pel seu paper a la sèrie Community, tot i que ha aparegut en altres sèries de televisió d'èxit com Malcolm in the Middle o That's So Raven. Yvette també tingué un paper recurrent a la sèrie Nickelodeon Drake & Josh. També ha fet papers secundaris en pel·lícules i ha posat veu a personatges de videojocs.

## Biografia

Yvette Nicole Brown va néixer el 12 d'agost de 1971 a East Cleveland, Ohio. Es va graduar a l'escola secundària Warrensville Heights el 1989 i posteriorment va estudiar comunicació a la Universitat d’Akron, on es va llicenciar en Comunicació el 1994. Mentre estudiava a Akron, va ser seleccionada per a la Omicron Delta Kappa, la National Leadership Honors Society. Després de graduar-se, Brown va fer classes d'interpretació a Hollywood.
L’any 1992 va fer el paper d’Yvette al videoclip 1-4-All-4-1 de la banda East Coast Family, un projecte de Michael Bivins per a Biv10 Records.¹ Abans de fer sèries i pel·lícules, Brown va treballar en anuncis publicitaris.
En televisió, va interpretar papers en programes com Girlfriends, That's So Raven, Malcolm in the Middle, House, The War at Home, Half & Half o la versió americana de The Office. Entre 2009 i 2015 va fer el paper de Shirley Bennett a la sèrie de comèdia NBC Community, pel qual va obtenir un Gracie Award com a actriu femenina destacada en una sèrie de comèdia o rol secundari especial. Va tenir un paper recurrent com Helen Dubois a la sitcom de Nickelodeon Drake & Josh i va donar veu al personatge Cookie de la sèrie d'animació nord-americana-canadenca Pound Puppies. Brown també va fer aparicions puntuals en programes i sèries com That '70s Show, Boston Legal, Chuck o The Soul Man. Va interpretar Dani en la versió del 2015 de The Odd Couple a la cadena CBS i el 2017 el personatge Dina Rose a la sitcom ABC The Mayor. El 2018 va assumir el paper de Nora, patrocinadora AA de Christy, el personatge central a Mom.
A més de la televisió, ha fet papers secundaris en pel·lícules com Tropic Thunder, Repo Men, (500) Days of Summer o Percy Jackson: Sea of Monsters.
També ha donat veu al personatge Harper del videojoc Minecraft: Story Mode, a més dels personatges de Luna a Elena of Avalor i la directora Amanda Waller a DC Super Hero Girls. $^3$ Ha presentat el programa Talking Dead i el reality show Cosplay Melee de la sèrie Syfy Cosplay.

## Filmografia

Fonts: IMDb i FilmAffinity.
Pel·lícules :
| Any | Títol | Paper | Notes |
| 2004 | Little Black Book | Mandy | |
| 2005 | The Kid & I | Bunny | Aparició especial |
| 2005 | The Island | Infermera | Cameo |
| 2006 | Dreamgirls | Curtis la secretària | Aparició especial |
| 2008 | The Neighbor | Infermera | Aparició especial |
| 2008 | Tropic Thunder | Assistent de Peck | Paper secundari |
| 2008 | Merry Christmas, Drake & Josh | Helen Dubois | Personatge secundari |
| 2013 | Percy Jackson: The Sea of Monsters | Germana Gris | |
| Televisió ||||
| Any | Títol | Paper | Notes |
| | That '70s Show | - | |
| | 7th Heaven | - | Aparició especial |
| 1972 | Happy Moments | Giorgia | Paper principal |
| 2002 | Girlfriends | - | Aparició especial |
| 2003 | Curb Your Enthusiasm | - | Aparició especial |
| 2004 | Half & Half | Ceci | Paper recurrent |
| 2004 | The Big House | Eartha Cleveland | Paper recurrent |
| 2004−2008 | Drake & Josh | Helen Ophelia Dubois | Recurrent |
| 2005 | Hot Properties | - | Convidat |
| 2005 | The War At Home | - | Convidat |
| 2005 | Two and a Half Men | - | Convidat |
| 2005 | That's So Raven | Monica | Convidat |
| 2006 | Pepper Dennis | Angela Howell | Paper recurrent |
| 2006 | Sleeper Cell | - | Paper recurrent |
| 2006 | Malcolm in the Middle | Guàrdia de seguretat | Aparició especial |
| 2007 | American Body Shop | - | Convidat |
| 2007 | House, MD | - | Convidat |
| 2007 | The Office | - | Convidat |
| 2007 | Entourage | - | Convidat |
| 2009 | True Jackson, VP | Coral | Actuació especial |
| 2009 | iCarly | Estudiant d'art | Actuació especial |
| 2009 | Community | Shirley | Paper principal |
| 2011 | Victorious | Helen Dubois | Episodi: "Helen Back Again" |
| 2013 | Shake it Up | Madame "Clarividente" Tiffany | Personatge Recurrent |
| 2013 | Once Upon a Time | ursula | Episodi: "Ariel" |

## Referències

* ↑ Rose, Mike; clevel; .com. «Today’s famous birthdays list for August 12, 2020 includes celebrities Yvette Nicole Brown, George Hamilton» (en anglès), 12-08-2020. [Consulta: 31 gener 2021].
* ↑ Dawidziak, Mark; Dealer, The Plain. «Yvette Nicole Brown brings inspirational messages to students at Warrensville Heights High School» (en anglès), 09-05-2012. [Consulta: 31 gener 2021].
* 1 2 Akron, The University of. «UA in the News / Recent Headlines | The University of Akron» (en anglès). [Consulta: 31 gener 2021].
* 1 2 Akron, The University of. «Keynote speaker: Yvette Nicole Brown» (en anglès). [Consulta: 31 gener 2021].
* 1 2 Dawidziak, Mark; Dealer, The Plain. «Yvette Nicole Brown, an East Cleveland native, enjoys role on TV sitcom 'Community'» (en anglès), 13-11-2009. [Consulta: 31 gener 2021].
* ↑ «East Coast Family 1-4-All-4-1» (en anglès). Youtube, 23-02-2010. [Consulta: 31 gener 2021].
* ↑ Asim, Jabari «Jabari Asim - The 'Trouble' With Black Actresses» (en anglès). The Washington Post, 07-08-2006. ISSN: 0190-8286.
* ↑ «2011 Gracie Awards Winners | Alliance For Women In Media», 06-10-2014. Arxivat de l'original el 2014-10-06. [Consulta: 31 gener 2021].
* ↑ Ausiello, Michael; Ausiello, Michael. «CBS' Odd Couple Reboot Promotes Yvette Nicole Brown to Series Regular» (en anglès americà), 04-10-2014. Arxivat de l'original el 2023-03-26. [Consulta: 31 gener 2021].
* 1 2 «The Mayor», 03-10-2017. [Consulta: 31 gener 2021].
* ↑ «Mom (Serie de TV) (2013)» (en castellà). [Consulta: 31 gener 2021].
* ↑ Herald, University. «Minecraft: Story Mode' Episode 7 ‘Access Denied’ Ready For Download On July 26» (en anglès), 19-07-2016. [Consulta: 31 gener 2021].
* ↑ «Breaking News - "Elena of Avalor" Makes Royal Debut Friday, July 22 on Disney Channel | TheFutonCritic.com». [Consulta: 31 gener 2021].
* ↑ «Yvette Nicole Brown to Replace Chris Hardwick as ‘Walking Dead’ Panel Moderator at Comic-Con» (en anglès americà). [Consulta: 31 gener 2021].
* ↑ «Cosplay Melee: la guía de Yvette Nicole Brown para el desafío de disfraces de Syfy - Televisión | Enero 2021» (en espanyol europeu). [Consulta: 31 gener 2021].
* ↑ «FilmAffinity» (en castellà). [Consulta: 31 gener 2021].